એશિયન ચેમ્પ્યિન્સ ટ્રોફી: ભારત-પાકિસ્તાન સંયુક્ત વિજેતા જાહેર
મંગળવાર, એપ્રિલ 23 2019, 12:08 Hrs(IST)
નવગુજરાત સમય | Publish Date: Oct 29 2018 12:10PM
એજન્સી-મસ્કત (ઓમાન)
ભારત અને પાકિસ્તાન વચ્ચે એશિયન ચેમ્પ્યિન્સ ટ્રોફી હોકીમાં રમાનારી ફાઇનલ મેચ ભારે વરસાદના કારણે રદ કરવી પડી હતી અને બંને ટીમોને સંયુક્ત વિજેતા જાહેર કરવામાં આવ્યા હતા. એશિયન ટ્રોફીની ફાઇનલ મેચ આ બંને પ્રતિદ્વંદ્વી ટીમો વચ્ચે રમાવાની હતી, પરંતુ વરસાદના કારણે બંને ટીમોને સંયુક્ત વિજેતા જાહેર કરવામાં આવ્યા હતા.
આ પહેલાં બન્ને (ભારત અને પાકિસ્તાન) ટીમ 2-2 વખત આ ટ્રોફી જીતી ચૂકી છે. ભારતે આ ટ્રોફી વર્ષ 2011 અને 2016માં પોતાને નામે કરી હતી, તો બીજી તરફ પાકિસ્તાને સતત બે વખત 2012 અને 2013માં આ ટ્રોફી પોતાના નામે કરી હતી.
ફાઇનલ મેચ માટે નિધાર્રિત સમય પછી પણ મેચ શરૂ થવાની રાહ જોવામાં આવી, પરંતુ મેચ માટે પરિસ્થિતિઓ અનુકૂળ ન હોવાથી, બંને ટીમોએ સંયુક્ત જીતથી સંતોષ રાખવો પડ્યો હતો. આ પહેલા ભારતીય ટીમે શનિવારે સેમિફાઇનલમાં જાપાનને 3-2થી હરાવી ફાઇનલમાં પ્રવેશ કર્યો હતો. ત્યારે બીજી તરફ પાકિસ્તાનની ટીમે પોતાની સેમિફાઇનલ મેચમાં મલેશિયાને શૂટઆઉટમાં હરાવી ફાઇનલમાં પ્રવેશ કર્યો હતો.